ماوەی چەند ساڵێکە پرسی ئاڵای کوردستان بووەتە مژار. سەرەتا هەندێک لەو دەربڕینانەی راڤە دەکەین، پاشان قسە لەسەر پرسی ئاڵا دەکەین لەڕوانگەی پرۆسەی بونیاندنای سیمبول و پیرۆزی لەهەناو پرۆسەیەکی گەورەتر کە پێکەوەیی یان بونیادی نەتەوەییە.\nسەرەتا پرسی وروژانی ئاڵا پرسێکی جیدی نیە لای هیچ لایەنێک، بەڵکو زیاتر یەکێکە لەو یارییە میدیایی و سیاسیانە کە بەردەوام لایەنە سیاسی و حکومییەکان دەیکەن لەپێناو پۆشین یان بەلاڕێدابردنی پرسی تردا. ئەردۆغان لەم یاریەدا زۆر ماستەرە. وەها دیارە لەو دەڤەرەی خۆشمان لاساییکەرەوەی هەیە. بۆ چارەسەری ئەم پرسە دەبێت ئاڵا بکرێت بەموڵکی گشتی، نەک موڵکی حزبی. ئەگەر ئاڵا رێککەوتنی لەسەر نیە، ئەوا دەبێت ئەو رێککەوتنە دروست بکرێت و لەخاوەندارێتی لایەنێک جودا بکرێتەوە. چونکە ئەگەر لایەنێک بیەوێ ئاڵای نیشتمانی وەک ئامرازێکی سیاسی بەکارببات، ئەوا خۆی یەکەم لایەنە کە ئاڵاکە سوک دەکات، چونکە لە ئاڵای گشتەوە دەیکات بەئاڵای هەندێک، ئێستا با هەندێک قسە لەسەر کڵێشەکان بکەین کە دەربارەی ئاڵا دەوترێت.\nیەکێک لەکڵێشە هەمیشە دووبارەکان ئەوەیە کە ئاڵا پارچە پەڕۆیەکە. من سەرم سوڕدەمێنێت لە بەتاڵی ئەم دەربڕینە. یەکەم، هەموو ئاڵایەک پارچە پەڕۆیەکە. زۆر شتی تریش هەن کە هەر پارچە پەڕۆیەکن، وەک تابلۆی هونەری گەورە. بەڵام ئەم پارچە پەڕۆیە وەک هەر پارچە پەڕۆیەکی تر نیە، چونکە بە پرۆسەیەکی مانا پێدراو و بە سیمبولکردندا ڕۆشتوە . کێشەی گەورەی ئەم دەستەواژە کڵێشەییە ئەوەیە کە ئەگەر ئاڵا تەنها پارچە پەڕۆیەکە، کە یانی هیچ نرخ و بەهایەکی نیە، ئیتر بۆ سوکایەتی پێدەکرێت. شتێک سوکایەتی پێدەکرێت کە نرخ و بەها و مانای هەبێت. کەواتە کاتێک دەربڕینەکە هەوڵێکە بۆ کەمکردنەوەی گرنگی، دەرخەری ئەوەیە کە ئاڵا گرنگە. چونکە ئەگەر شتێک گرنگ نەبێت هەوڵی کەمکردنەوەی گرنگی نادرێت. بەڵام لە بەر نەبونی بیرکردنەوە و ئاڵانی ئەم پرسە لە دۆخێکی جیاواز تر ئەوا ئەم ڕستەیە سەرباری ئەوەی کە ماناکەی تەواو پێچەوانەی دەربڕینەکە و مەبەستەکەیە، بەڵام بەردەوام دەوترێتەوە. ئەوەی جێگای سەرنجە، وتنەوەی مانا دەبەخشێت چونکە لە بنەمادا راستییە. وەک ئەوەی بڵێی مرۆڤ چیە، بڕێک گۆشت و خوێنە، یان بڕێکی زۆری ئاوە.\nدووەم کڵێشە کە جێگای سەرنجە ئەو دەربڕینەیە کە ئاڵا بەرپرس دەکرێت بەوەی کە هەموو خراپی حوکمڕانی و گەندەڵی لەژێر ئەو ئاڵایەدا روویداوە. لێرەدا کێشەکە ئاڵا نیە وەک دەزگا، بەڵکو ئاڵایەکە. بەو مانایە ئاڵایەک هەیە کە لەژێریدا کاری خراپ ڕویداوە بۆیە پیرۆزی یان گرنگی لە دەستداوە. ئەم کڵێشەیە تەواو پێچەوانەی کڵێشەی یەکەمە، کە دەڵێت تەنها پارچە پەڕۆیەکە. ئەگەر تەنها پارچە پەڕۆیەکە کەواتە چۆن بەرپرسە لە گەندەڵییەکان، یان خراپەکان. دیارە بەرپرسکردنی ئاڵا لە ئەو پاشخانە دینیەوە دێت کە ئاڵا کاریگەری هەیە. وەک ئەوە وەهایە، چونکە نەهاتوەتە دەنگ، رێگەی داوە کە کاری خراپ لەژێریدا بکرێت ئەوا دەبێت سزا بدرێت و بەهاکەی لێ وەربگیرێتەوە. دیارە من لە گرنگی یادەوەری و پێکەوەبەستن تێدەگەم لەم پرسەدا. خەڵکی دەتوانن بڵێن ئەم ئاڵایە سیستەمێکی حوکمڕانی گەندەڵمان بیر دەخاتەوە. ئەو کاتە دەبێت بیر لەبونی ئاڵایەکی تر بکەینەوە. بەڵام ئەم پرسەش دیسانەوە گرنگی بونی سیمبول لەپرۆسەی حوکمڕانیدا نیشان دەدات.\nلێرەدا جێگایەتی کە باس لەگرنگی سیمبول و پیرۆزی بکەین. سیمبول نوێنەری چەمکایەتی یەکەیەکی گەورەترە. هەموو گەلان لەڕێگای سیمبولەکانیانەوە نوێنەرایەتی خۆیان دەکەن لەدونیادا. بەڵام سیمبول پێش ناسینەوە و نوێنەرایەتی و ئامادەبون رۆڵی پێکەوە گرێدان و ئاسانکاریی وێناکردن و دروستکردنی وێنای هاوبەشی هەیە. ئەمە تەنها پەیوەست نیە بە نەتەوە یان دەوڵەت، بەڵکو کۆمپانیا، براند، تیمی وەرزشی و هەموو گروپێک سیمبول و ئاڵای هەیە. سیمبوڵەکان لەهەموو جۆرە پێکەوەبونێکدا بوونیان هەیە و بنەمای حەکایەت و وێناو خەیاڵکردنی پێکەوەبون دادەڕێژن، هەر لەئەڵقەی هاوسەرگیرییەوە هەتا براندی کۆمپانیا گەورەکان و سیمبولی تیپە وەرزشییەکان و گەلان. بەم پێیە ئێمە ئەگەر دەمانەوێت پێکەوەبین ئەوا دەبێت سیمبولی هاوبەش لە نێوانماندا بوونی هەبێت. ئەم سیمبولانە بەرهەم دێن، خۆیان بە سروشتی بوونیان نیە. ئێمە کەلتورێکی دەوڵەمەندی ئاینیمان هەیە کە دەتوانێت بنەمای دروستبونی سیمبولی عەلمانی بێت. ئاین سیخناخە بە سیمبول، هەر لەبەردە رەشەکەوە هەتا زۆرێکی تر. هەموو کورد چ وەک کەلتوری گشتی کوردی یان ئاینی بەم پرۆسەیە ئاشنان. لە هەناو کەلتوری میللی ئێمەدا ئەم پرۆسەیە بە تەبەڕک ناسراوە. خەڵکی لە کۆندا، لە نێو زۆرێک لەتوێژەکانی کۆمەڵگەدا لە ئێستاشدا بڕوایان بە خۆڵ، بەرد یان ئاوی پیرۆز هەیە. ئەمە کرۆکی دینە. پیرۆزکردن و پێداویستی مرۆڤ بەبونی شت، شوێن، کاتی پیرۆز پێداویستییەکی دەرونی و پەیوەندییانەیە، کە نەک هەر ئاین بەڵکو لە بواری سێکیولاریشدا بەرهەم دێت. لە کتێبی political theology دا کارل شمت دەڵێت هەموو چەمکە سێکیولەرەکان سەرچاوەیەکی ئاینییان هەیە. ئەم پرۆسەی بە سێکیولارکردنی دونیای ئاینی لەدونیای ئێمەدا روونادات، گەر رووبدات ئەوا زیاتر لە ئاستی نەست یان نائاگاییدایە. ئایا کاتێک ئاڵا پیرۆز بوو یان سیمبول بوو دەکرێت بسوتێنرێت؟ ئەم پرسە لە مێژودا نمونەی زۆرە. یەکێک لەنمونە زەقەکان بڕیاری دادگای باڵای ویلایەتی تەکساسە، کە بە تەکساس بەرامبەر جۆنسۆن ناسراوە. جۆنسۆن کەسێکە هەڵدەستێت بە سوتانی ئاڵای ئەمریکا. کارەکەی دەبرێتە دادگا و دادگا وەها بڕیاری لە سەر دەدا کەسوتانی ئاڵا speech act ە، بەو مانایە جۆرێکە لەدەربرینی را، بۆیە ناتوانرێت رێگەی لێبگیرێت. بەڵام پاشان پەرچەکرداری زۆری لێدەکەوێتەوە لەهەموو ئاستێکدا. من بەش بەحاڵی خۆم کێشەم نیە لەگەڵ سوتانی ئاڵا وەک دەربڕینی ناڕەزایی یان گەیاندنی پەیام، یان نواندنی کردەیەکی سیاسی. بەڵام ئەمە دەبێت بەیاسا رێکبخرێت. کەسێک دەتوانێت ئاڵا بسوتێنێت ئەگەر بیەوێت پەیامێک بگەیەنێت و سوتانی ئاڵا تاکە رێگا یان باشترین رێگابێت بۆ گەیاندنی ئەو پەیامە. لەهەمانکاتدا دەوڵەت ناتوانێت پیرۆزی بسەپێنێت بەڵکو پیرۆزی دەبێت بونیادبنرێت. کێشە لەگەڵ ئاڵای کوردیدا یان ئاڵای کوردستاندا زیاتر کێشەی سیاسییە نەک فیکریی یان ئەخلاقی. کێشەی یەکەم بە حزبی بوونی ئاڵاکەیە، کە لە رووی مێژووییەوە هەڵەیە. کێشەی دووەم، بێ سنوری ململانێی شەخسی و ئیگۆییە. لەدونیادا سیاسییەکان جوداییان زۆرە، بەڵام زۆرینەیان لەسەر سیمبولەکان رێکن. دژایەتی سیمبول یان داننەنان بەبوونی سیمبولی هەموواندا کێشەی هەرە گەورەی تەنها پرۆسەی بونیادی نەتەوەیی نیە، بەڵکو سیاسەتکردن و بونیادی خەیاڵ و حوکمڕانی و حوکمی باشە. هۆکاری سەرەکی ئەمەش ئەوەیە کە بەناو سیاسییە کوردەکان، نایانەوێت لەهەناو سیستەمێکی دەزگایی و یاسایی و گشتیدا بژی. وەک لەناڕەزایی و دروشم و خواستەکانی خەڵکی کوردستاندا دەردەکەوێت، خواستی سەرەکی خەڵک ئەوەیە کە باش حوکم بکرێت، بەشیان هەبێت لەسامانی وڵاتدا، خزمەتگوزارییان پێشکەش بکرێت و ئاسایشیان هەبێت. ئەمانە مافی ڕەوان و خواستی بنەڕەتی هەموو کۆمەڵگەیەکە. بەڵام بۆ ئەوەی ئەمانە بێتەدی دەبێت ئێمە سەردەمیانە حوکم بکەین. دەبێت یاساو دەزگاو سیمبول و سیستەممان هەبێت. لەکوردستان رەوتێکی پارادۆکس لەئارادایە. کاتێک لەخواستی خەڵک دەڕوانیت داوای حوکمی زیاترو باشتر دەکات، بەڵام خیتاب و وتارو ئاگایی بۆ بێ حوکمییە. ئەگەر حکومەت بۆ هەموان بێت نەک تەنها بۆ شەخس و بنەماڵە و حیزبییەکان، ئەوا دەبێت هەمووان بونی هەبێت. دروستکردنی هەموو یان گشت لە ڕێگای خەیاڵ و سیمبول و خۆشەویستی و بەرژەوەندییەوە دەبێت. هەر ئەمەشە ناوچەکە مێژویەکی دەوڵەمەندی هەیە لەڕووخان و خراپدا، بەڵام دەگمەنە ئەو جوڵانەی کە باشیان بەرهەم هێنابێت. تۆ ناتوانیت دژی هەموو شتێک بیت و چاوەڕوانی ئەوەبیت هەموو شتێکت هەبێت. جۆرێک لەئەدەبیات و کەلتور بەرهەمهێنراوە لەدونیای ئێمەدا، کە چێژ لە نەمان یان نەبون وەردەگرێت. ئەم چێژە چێژێکی ئۆرگازمییە، ئۆرگازمی بەمانای ئەوەی رەنگە خۆش بێت بەڵام کورتەو لەئەنجامدا بەرهەمهێن نیە و لەزۆر جاردا بەسودی پارتی و یەکێتی دەشکێتەوە .\nلەناڕەزایی و دروشم و خواستەکانی خەڵکی کوردستاندا دەردەکەوێت، خواستی سەرەکی خەڵک ئەوەیە کە باش حوکم بکرێت، بەشیان هەبێت لەسامانی وڵاتدا، خزمەتگوزارییان پێشکەش بکرێت و ئاسایشیان هەبێت. ئەمانە مافی ڕەوان و خواستی بنەڕەتی هەموو کۆمەڵگەیەکە. بەڵام بۆ ئەوەی ئەمانە بێتەدی دەبێت ئێمە سەردەمیانە حوکم بکەین. دەبێت یاسا و دەزگا و سیمبول و سیستەممان هەبێت


ANF | نەپەگە:هێڵی قارەمانیەتی خۆبەختکردن، پلانگێرییەکە لەناو دەبات\nنەپەگە:هێڵی قارەمانیەتی خۆبەختکردن، پلانگێرییەکە لەناو دەبات\nناوەندی پاراستنی گەل پلانگێری ١٥ی شوباتی شەرمەزار کرد و رایگەیاند، بە رێگای ستراتیجی، شێواز و تەکتیکی سەردەمی نوێ، گەریلاکانی هەپەگە، بۆ ئەوەی کۆتایی بە پلانگێرێیە نیودەوڵەتییەکە بهێنن، بە بڕوا و سووربوون و بە رۆحی خۆبەختکردنەوە، ئەرکەکانیان جێبەجێ دەکەن.\nپێنجشه‌ممه, 13 Feb 2020, 17:07\nفەرماندەیی بڕیارگەی ناوەندی پاراستنی گەل-نەپەگە لە بارەی ٢١مین ساڵیادی پلانگێری نێودەوڵەتی بەرامبەر رێبەری گەلی کورد عەبدولا ئوجالان، لێدوانێکی بلاو کردەوە.\nلە بەیاننامەکەی نەپەگەدا هاتووە:\n"لە کەسایەتی رێبەر ئاپۆدا، کە گەلی کوردستانی لە قرکردنێکی گەورە رزگار کرد و بوو بە سەرچاوەی ئایدولوجی و فەلسەفەی تێکۆشانمان، ٢١مین ساڵیادی پلانگێری نێودەوڵەتی ١٥ی شوبات بە توندی ئیدانە دەکەین. رێبەر ئاپۆ کە لە ١٥ی شوباتی ١٩٩٩ وە لە بەرامبەر سیستمی ئەشکەنجە و گۆشەگیریی ئیمرالی، لە خۆڕاگریدایە و بووە بە موهەندیسی خۆڕاگری ئازادی پیرۆز و سڵاو و رێزی بۆ دەنێرین و وابەستەبوونیشمان بەوەوە دووپات دەکەینەوە. هاوکات پیرۆزبایی لە تێکۆشانی گەلەکەمان دەکەین لە بەرامبەر پلانگێرییەکە و شەهیدانی هەنگاوی 'ئێوە ناتوانن رۆژەکەمان تاریک بکەن' کە لە دەوری رێبەرمان بوون بە دیوارێک لە ئاگر، بە رێزەوە بەبیر دەهێنینەوە.\nبە پێشبینی و خۆڕاگرییە بێوێنەکەی رێبەر ئاپۆ، پلانگێرییەکە بەتاڵ بووەوە\nگەلی کوردستان یەکێکە لە دێرینترین گەلانی رۆژهەڵاتی ناوەڕاست، سەردەستەکان هەمیشە هێرشیان کردووەتە سەریان و ویستوویانە گەلەکەمان قڕ بکەنەوە. گەلەکەمان لە بەرامبەر ئەو هێزە قڕکەوانە، هەمیشە خۆڕاگرییەکی مێژووییان بەڕیوە بردووە، بۆیەش هەمیشە لە دژیان پلانگێری بەڕێوە چووە.\nپلانگێری نێودەوڵەتی ١٥ی شوباتی ١٩٩٩ کە قوڵترین پلانگێری مێژووە، وەکو قوڕسترین فەرمانی دژی کورد دارێژراوە. بەڵام ئەم پلانگێرییە لە سایەی پێشبینی و خۆڕاگری رێبەر ئاپۆ، لە سایەی خۆڕاگریی قارەمانانەی گەل و بزوتنەوەکەمان، بەتاڵ بووەتەوە. رێبەرایەتیمان لە بەرامبەر سیستمی ئەشکەنجە و گۆشەگیری، کۆتوبەندی فیکری و فیزیکی دیلبوونی شکاندووە و پارادیگمای ئازادی پێشکەش بە گەلانی رۆژهەڵاتی ناوەڕاست و جیهان کردووە. ئەم پلانگێری نێودەوڵەتییە کە گەلەکەمان پێی دەڵێت 'رۆژی رەش' بەتاڵ بووەتەوە و لە هەمان کاتدا بە ریگای پارێزنامەکانی رێبەرایەتیمان لە ئیرالی، رێگای بزوتنەوەی ئازادی گەلەکەمانی رۆناک کردووەتەوە و هێزێکی گەورەی داوە بە تێکۆشانی ئازادی. لەم چوارچێوەیەدا گەریلاکانی کوردستان لەسەر هێڵی شەڕی گەل و شۆڕشگێری، نوێبوونەوەیەکی تەکتیکی و ستراتیجی بەدەست هێناوە و لە هەموو هەڵومەرجێکدا و بە قوربانیدانی گەورە لە دژی پلانگێری نێودەوڵەتی تێکۆشانیان گەیاندووتە ئاستێکی گرنگ.\nلە ٢٢هەمین ساڵیادی پلانگێرییەکەدا تێکۆشان گەشتر دەکەینەوە\nلە ٢٢هەمین ساڵیادی پلانگێرییەکەدا، ئیدی گەلەکەمان و گەریلاکانی ئازادی کوردستان، بەرگەی دیلبوونی رێبەر ئاپۆ ناگرن. تا ئەو رۆژەی رێبەر ئاپۆ ئازاد نەبێت، ئێمە ناتوانین بڵێین پلانگێرییە نێودەوڵەتییەکە لەناو چووە و گەلەکەشمان تا ئەو رۆژە ئازاد نابێت. ئامانجی سەرەکی گەریلاکانی ئازادی کوردستان ئەوەیە کە سەردەمی تێکۆشانی نوێ، بۆ پێشکەوتنەکانی مێژوو ئامادە بکات.\nبە رێگای ستراتیجی، شێواز و تەکتیکی سەردەمی نوێ، گەریلاکانی هەپەگە، بۆ ئەوەی کۆتایی بە پلانگێرێیە نیودەوڵەتییەکە بهێنن، بە بڕوا و سووربوون و بە رۆحی خۆبەختکردنەوە، ئەرکەکانیان جێبەجێ دەکەن. ئێمە وەکو گەریلاکانی ئازادی کوردستان، دەمانەوێت تیشک بخەینە سەر ئەوەی کە تێکۆشانمان لە بەرامبەر پلانگێری نێودەوڵەتی لە ٢٢هەمین ساڵیادیدا، بەرفراوانتر دەکەین و بۆ لەناوبردنی هێڵی پلانگێرییەکەش، بە فیداکارییەکی گەورەوە ئەرک و بەرپرسیاریەتیمان جێبەجێ دەکەین."


هه‌ر خۆم ده‌زانم وه‌ک چی و چه‌نده ماندووم. ساعه‌ت سێ و نیوه‌ی ئێواره‌یه شار ده‌مێكه تاریک بووه. له مێترۆ كه دێمه ده‌ر بارانێكی نه‌رم ورد ورد ده‌بارێ. كڵاوه ناره‌نجییه‌كه‌م لاده‌به‌م و لێده‌گه‌ڕێم قژم ته‌ڕ‌بێت. نوری ناره‌نجی چرای دارتێله‌كان شۆقێكی كاڵ ده‌خاته سه‌ر ته‌ڕایی شه‌قامه‌كه، من وه‌ک منداڵێكی لاسار به سه‌ر قوڵكه پڕ‌له ئاوه‌كاندا بازده‌ده‌م و په‌له‌مه بگه‌مێ نامه‌كه‌م وه‌رگرم... ناتوانم چاوه‌ڕێ بم بگه‌مه‌وه ماڵ و هه‌روا كه ده‌ڕۆم پاكه‌ته‌كه‌ی ده‌كه‌مه‌وه. باران و بزه‌ی سه‌ڕ ڕووخسارم تێكه‌ڵ ده‌بن و وشه شینه‌كانی نامه‌كه‌ی له پێش چاوم هه‌ڵبه‌ز هه‌ڵبه‌زیانه. له هه‌ندێ شوێن پێنووسه‌كه‌ی توندتر داگرتووه، له هه‌ندێ شوێن خه‌تی به‌رسه‌ر وشه‌كاندا كێشاوه و سه‌ر له نوێ نووسیوێته‌وه. نووسینه‌كه‌شی له بۆڵه‌كانی ده‌چن. نووسینه‌كه‌شی له گێرانه‌وه‌كانی ده‌چن. وه‌ک ئه‌وده‌مانه‌ی ده‌ڵێ "كچینه نه‌قڵێكی خۆش". هێشتا نه‌گه‌یشتوومه‌ته‌وه به‌رده‌رگا نامه‌كه‌م دووجار خوێندۆته‌وه. ده‌مووچاوم ته‌ڕه. قژم ته‌ڕه، نامه‌كه‌م ته‌ڕه.\nهێی، خانم خاس، نامه‌كه‌ت ئێستا بۆنی بارانی لێ دێت!\nوه‌ک زۆربه‌ی جارانی پێش تا ئاخرین چركه‌ش ته‌نانه‌ت، نازانم ده‌چم یا نا. نازانم له ئاخر پلیكان سه‌رده‌كه‌وم یا ملی ڕێ ده‌گرم و ده‌گه‌ڕێمه‌وه! له ناو قه‌تار كه دانیشتم تازه وه‌بیرم هاته‌وه گواره‌كانم له بیرچووه له گوێ بكه‌م. چ حه‌یف. ئه‌و گواره سه‌وزانه هه‌میشه هه‌ستێكی خۆشمدا پێده‌ده‌ن. ده‌گه‌ڵ هه‌ر هه‌نگاوه‌م، نه‌رم ده‌جووڵێنه‌وه و "خله‌یان" دێت. دیسان دڵه‌كوته‌كان دێنه‌وه. یانی بگه‌ڕێمه‌وه؟ شتێک وه‌ک دوو دڵی پڕم ده‌کات ... که‌چی له سه‌ر ئاخر پلیكان كه وه‌ستاوم، نه ترس، نه دڵه‌كوته، نه بیری گه‌ڕانه‌وه، هیچی نه‌مان. ده‌رگاكه كه له پشت سه‌رم داده‌خرێت منم و بزه‌یه‌كی نه‌رم له گۆشه‌ی لێوم. پێكه‌نینم دێت به‌و هه‌موو شێتایه‌تییه. شه‌وێكی وشک و سڕی ستۆكهۆلم، شار نه زۆر چۆڵه دڵت بیگرێت نه ئه‌وه‌نده قه‌ره‌باڵغ بێده‌نگی داڕووشێت. بێده‌نگی؟ ئه‌ڕێ، به‌ڵام چه‌ند چركه‌یه‌كی كورت. بێده‌نگییه‌كی نه‌رم. په‌لی ته‌زیوی داره‌كانی قه‌راغ ئاوه‌كه خۆڵه‌مێشی ده‌نوێن. هه‌رچی تاریكی شه‌وه وه‌ک بڵێی ڕژاوه‌ته ناو چه‌می لای چه‌پ، ڕه‌ش ڕه‌شه. ئاسمان ڕووت ڕووت. ڕێگه‌كه چۆڵ چۆڵ. من ئارام ئارام. جار نا ڕاده‌چڵه‌كێم، سه‌یرم پێ دێت، وه‌ک بڵێی له‌تێک له له‌ته‌كانی خۆم شان به شانم ده‌روات. سه‌یرم دێت كه له‌ته‌كه‌ی شانی ڕاستم به ده‌نگێک كه هیچ له ده‌نگی من ناچێت باسی ئه‌و شتانه ده‌كات من قه‌ت بۆم باس نه‌كردووه، ئه‌و شتانه‌ی من ڕۆژێک له ڕۆژان له لای خۆم بیرم لێ كردوونه‌وه و له بیرم بردوونه‌وه. بزه‌م له سه‌ر لێو ون نابێت. نازانم بۆ ئه‌و هه‌موو ساڵه ویستوومه حاشای لێ بكه‌م. من هاتووم تا هه‌موو ڕۆژه‌كانی بوونم عاشق بم. عاشقی ئه‌و چركانه‌ی دڵه كوتمه‌وه، ئه‌و چركانه‌ی حه‌ز ده‌كه‌م پڕ بن له خله‌ی گواره سه‌وزه‌كانم. ئه‌و چركانه‌ی جارنا ده‌گه‌ڕێمه‌وه و پشت سه‌رم چاو لێ ده‌كه‌م وجێ پێی خۆم ده‌بینم. ئه‌و چركانه‌ی ئیتر گرنگ نییه به كام لادا ده‌ڕۆم، كه‌ی به كوێ ده‌گه‌م. تێده‌گه‌ی؟ نازانم ئه‌و هه‌موو ساڵه بۆ ویستوومه حاشای لێ بكه‌م؟


نه‌وت و جه‌نگی جیابوونه‌وه \nسودان، به‌تایبه‌تی دوای كانونی دووه‌می ساڵی 2011، كه ریفراندۆم سه‌باره‌ت به‌ئاینده‌ی باشووری سودان و جیابوونه‌ی ئه‌و به‌شه، یان مانه‌وه‌ی له‌سودان ئه‌نجام ده‌درێت، به‌شێوه‌یه‌ك ده‌دوا كه جیابوونه‌وه‌كه‌ی باشوور گومانی تێدانه‌ماوه، كاتێك گوتی، ئه‌گه‌ر تۆ خه‌ڵكی باكووری سودان بی، له‌پڕ هێڵێكی نوێ ده‌كێشرێ و (80%)ی داهاتی نه‌وت له‌ده‌ست ده‌ده‌ی ئه‌وا به‌و پڕۆسه‌یه خۆشحاڵ نیت. ده‌بێ باشووریش دان به‌وه‌دا بنێ كه‌هێندێك ته‌سویه هه‌یه له‌گه‌ڵ باكوور بیكات بۆئه‌وه‌ی رێگه له به‌رپابوونی جه‌نگێكی تری هه‌ردوولا بگیرێت.\nلێدوانه‌كه‌ی وه‌زیری ده‌ره‌وه‌ی ئه‌مریكا جه‌خت له‌وه ده‌كاته‌وه كه ریفراندۆم به‌ره‌و دابه‌شبوونی سودان ده‌چێت. حكومه‌تی حزبی بزووتنه‌وه‌ی جه‌ماوه‌ری باشووری سودان به‌هه‌ماهه‌نگیی و سه‌رپه‌رشتی رێكخراوه نێوده‌وڵه‌تییه‌كان ئامانجی خۆی له جیابوونه‌وه ناشارێته‌وه. به‌پێی راپۆرته‌كانی بانكی نێوده‌وڵه‌تی، نه‌وت له(98%)ی داهاتی حكومه‌تی باشوور دابینده‌كات. دیوێكی تری ئه‌و جیابوونه‌وه‌یه، ئه‌گه‌ر هه‌لایسانی جه‌نگێكی تری نێوان باشوورو باكووری سودانه، سه‌باره‌ت به به‌ركه‌وتی سودانه له نه‌وت كه ده‌یه‌وێ به‌نیوه‌یی بێت.\nلێدوان و هه‌ڵوێسته نێوده‌وڵه‌تییه‌كان به‌تایبه‌تی هه‌ڵوێست و لێدوانه فه‌رمییه‌كانی ئه‌مریكا، ئه‌و دامه‌زراوانه‌ی له‌سێبه‌ری ئه‌مریكاو یه‌كێتیی ئه‌وروپیدان نموونه‌ی بانكی نێوده‌وڵه‌تی و سندوقی نێوده‌وڵه‌تی نه‌خت، ده‌رده‌كه‌وێ كه هه‌مووان ده‌یانه‌وێ ئه‌و پڕۆسه‌ی ریفراندۆمه به‌سه‌ركه‌وتوویی ته‌واوببـێت، هه‌رچه‌نده هێشتا سێ مانگی ماوه، حكومه‌تی باشوور پابه‌ند بكه‌ن به‌وه‌ی كه ره‌چاوی مافی باكوور له‌نه‌وت بكات، به‌تایبه‌تی نه‌وتی ناوچه‌ی (ئایبـێ) كه‌ده‌كه‌وێته باكووری باشووره‌وه‌و خاوه‌نی یه‌ده‌كێكی نه‌وتی زۆره‌و، بۆ ماوه‌ی (20) ساڵ گۆڕه‌پانی جه‌نگی نێوان هه‌ردوولا بوو هه‌ر له‌ساڵی 1983 بۆ 2003. لێدوانه‌كه‌ی كلنتۆن جه‌خت له‌سه‌ر ئه‌وه ده‌كاته‌وه كه‌باشوور ته‌سویه‌ی پرسی نه‌وت له‌گه‌ڵ باكووردا بكات.\nنه‌سیحه‌ته‌كانی ئۆباجیلی میزۆكۆزلی جێگری سه‌رۆكی بانكی نێوده‌وڵه‌تی بۆ باكووری ئه‌فریقا له‌م مانگه‌دا سه‌ردانی سودانی كرد ده‌چێته هه‌مان ئاڕاسته‌وه، كاتێك مه‌زنده‌یه‌ك هه‌یه كه ئاماژه بۆ ئه‌وه ده‌كات نزیكه‌ی (33) ملیۆن سودانی له‌باكوور له(سێ یه‌كی) یه‌ده‌كی نه‌وت بۆ (8) ملیۆن كه‌سی باشوور بێ به‌ش ده‌بێت. ئه‌وه‌ی تاڕاده‌یه‌ك به‌رجه‌سته بووه، ئه‌مریكاو یه‌كێتیی ئه‌وروپی راسته‌وخۆ، بانكی ئه‌وروپی بۆ وه‌به‌رهێنان و بانكی نێوده‌وڵه‌تیی و سندوقی نێوده‌وڵه‌تیی نه‌خت به‌ناڕاسته‌وخۆ پشتیوانی ده‌وڵه‌تی نوێ ده‌كه‌ن.\nسودان وه‌ك یه‌ك له گه‌وره‌ترین ده‌وڵه‌ته عه‌ره‌بییه‌كان له‌ڕووی دانیشتووان و ده‌یه‌م ده‌وڵه‌ت له‌جیهان له‌ڕووی رووبه‌ره‌وه، دوای سێ مانگ به‌بێ ده‌نگی به‌ره‌و دابه‌شبوون ده‌چێت، جگه له‌مه‌ترسی هه‌لایسانی جه‌نگێكی نه‌خوازراو كه ده‌رئه‌نجامه‌كه‌ی زۆر رۆشن نابێت. له‌و لاشه‌وه، جه‌نگی دارفۆر هه‌ر به‌رده‌وامه‌و ترسیش هه‌یه دوای باشوور ئه‌وانیش داوای جیابوونه‌وه بكه‌ن. به‌رپرسێكی گه‌وره‌ی حزبی كۆنگره‌ی نیشتمانی حوكمڕانی سودان، له‌وه‌لامی لێدوانه‌كه‌ی كلنتۆندا ده‌ڵێ، وه‌زیری ده‌ره‌وه‌ی ئه‌مریكا ده‌ست له‌كاروباری ناوخۆی سودان وه‌رده‌داتء جیابوونه‌وه حه‌تمی نییه‌و تا دوایین سات كار بۆ یه‌كێتیی ده‌كه‌ین.\nقه‌یرانی باشووری سودان هۆكاره‌كه‌ی نه‌وت نییه، به‌ڵكو برسێتیی و هه‌ژاریی چوار ملیۆنی باشوور بوو، وه‌ك ئه‌وه‌ی ئێستای دارفۆر، سودان گه‌وره‌ترین رووبه‌ری شیاوی كشتوكاڵی هه‌یه‌و ده‌توانێ پێداویستی هه‌موو ده‌وڵه‌ته عه‌ره‌بییه‌كان له خۆراك دابین بكات، ئه‌مه جگه له‌بوونی نه‌وت ، گازی سروشتی، زێر، مس، ئاسن و كرۆم و چه‌ندینیتر، به‌لام كێشه گه‌وره‌كه‌ی سودان له چۆنیه‌تی ئیداره‌دانی ئابوورییه كه ناتوانێ پێداویستییه‌كانی دانیشتووانه‌كه‌ی دابین بكات.


فواد عەونی: ئاکەپە ئامادەکاری ساختەکارییەکی ٣.٥ میلیۆنی دەکات- #هەدەپەهەڵبژاردن | مەسعوود مەناف|Masoud Manaf\nماڵه‌وه > NNSROJ\t> فواد عەونی: ئاکەپە ئامادەکاری ساختەکارییەکی ٣.٥ میلیۆنی دەکات- #هەدەپەهەڵبژاردن\nفواد عەونی: ئاکەپە ئامادەکاری ساختەکارییەکی ٣.٥ میلیۆنی دەکات- #هەدەپەهەڵبژاردن\n30 ئایار 2015 Rojpress\tلێدوانێک بنووسە Go to comments\nفواد عەونی، ئاشکرای کرد کە حکوومەتی ئاکەپە، ئێکیپێکی تایبەتی بۆ چاوەدێریکردنی ١٤٧ هەزار سندووقی دەنگدان ئامادەکردووە و بە چاودێرانی حیزبەکەی کوووە کە لە هەر سندووقدا لانیکەم دەبێ ٢٠ دەنگ ساختەکاری بە سوودی ئاکەپە بکرێ و ئەمەش شتێک نزیک بە سێ و میلیۆن دەنگ واتە سەدا ٧ی دەنگدەکانی تورکیا دەکات. بە گوتەی ئەو لەقاودانەی عەونی، ئاکەپە لەم ڕێگەوە دەیهەوێ یەکەمی بێ ئەملاو و ئەولای هەڵبژاردنی ٧ی حەزیران بێ تا بتوانێ بە تەنیا کابینەی حکوومەت پێک بهێنێ و دواتر گۆڕانکاریی پێویست لە یاسایی بنەڕەتیدا بکات. لە چەند حەوتووی ڕابردووشدا، هەدەپە و حیزبەکانی تری بەشدار لە هەڵبژاردندا، هۆشداریان دابوو کە مومکینە ئاکەپە، ساختەکاری بکات. ئەگەری سەرگرتنی ساختەکارییەکە، کۆمەڵگای مەدەنی تورکیاشی خستۆتە جووڵە و هەر لە مانگەکانی ڕابردووەوە، چەندین هەڵمەتی چاودێریکردن بۆ سەر سندووقەکان وەک “خاوەنداریی لە سندووقەکەت بکە” پێکهاتووە. هەدەپەش بۆ ئەم مەبەستە، داوای لە لایەنگران و ئەندامانی کردووە، تاکە یەک چرکەش سندوقەکانی دەنگدان بەجێ نەهێڵن و هاوکات سیستمێکی ئاگادارکردنەوەی هاوکاتی لە ناوەندی حیزبەکە دامەزراندووە تا لە کاتی بژاردنی دەنگەکان، لە یەکەم چرکەکانی پاش کۆتاییهاتنی هەڵبژاردنەوە، ناوەندی هەدەپە لە ئانکارا ئاگادار بکرێتەوە و لە هەژماری دەنگدەران و بەشداران و بەشکرانی دەنگەکان زانیاری تەواویان بەدەست بگات.\nفواد، عەونی کەسایەتییەکی پڕ ڕاز و ڕەمز و نەناسراو لە ناو تەشکیلاتی دەوڵەتی تورکیا دایە کە لەم دوو سێ ساڵەی دواییدا، سەدان بەڵگەی ئاشکرا کردووە، دەیان نهێنیی حکوومەتی لەقاو داوە و بە گوتنی ئەوەی کە ئاکەپە لە ڕێگاکەی لایداوە و درۆ لەگەڵ هاووڵاتییانی تورکیا دەکات، هەوڵ دەدس زانیاریی هەستیاری ناو جەرگەی دەسەڵات لە ڕێگەی تویتێرەوە بگوازێتەوە. بەدواداچوونی بەردەوامی پۆلیس، میت و دەزگا ئەمنی و ئیستخباراتییەکانی تورکیا بۆ دۆزینەوەی فواد عەونی، تاکوو ئێستا هیچ سوودێکی نەبووە.\nبۆ دەبی تورکەکان دەنگ بە کورد بدەن “بەغدا بودجە نەنێرێ، نەوتی خۆمان دەفرۆشین”


لە تەمەنی هەشت ساڵیدا بەهۆی نەخۆشی پیریەوە گیانی لەدەستدا\nچەند شێوازێکی جل پۆشین گرنگە هەمو پیاوێک بیزانێت\nپێشبینی بورجەکان بۆ ئەمڕۆ 3ی تشرینی دوەم لە خەندان لایفەوە بخوێنەرەوە.\nلەشوێنی کارەکەت روبەڕوی هەندێک سەختی دەبیتەوە و کارەکانت بە هەمان شێوازی پێشتر نابن، بەڵام نیگەرانی ناوێت، چونکە کاتیە، پێویست ناکات هەمو هەوڵێکت ئەوەبێت چواردەورەکەت لە خۆت رازی بکەیت، بەڵکو هەوڵەکانت بەکاربهێنە بۆ سەرکەوتنت، هەوڵبدە کۆنترۆڵی توڕەبونەکانت بکەیت لەگەڵ خۆشەویستەکەت و وشەی بریندارکەر بەکارمەهێنە بەرامبەری.\nئەمرۆ متمانەی تەواوت بە خۆت دەبێت، ئەمەش وادەکات بڕیارێکی گرنگبدەیت کە دەبێتە هۆی ئەوەی سەرکەوتن بەدەست بهێنیت، لە خێزانەکەتدا دڵخۆشی تەواو بەدی دەکرێت، ئەمەش هۆکارە بۆ ئەوەی هەست بە ئارامی بکەت لەناو ئەندامانی خێزانەکەت، کەسانێک هەن کە زۆر نزیکن لە دڵتەوە بەڵام ناتوانیت قسەی دڵتیان بۆ بکەیت، باشترە هەوڵبدەیت بۆ ئەوەی پەیوەندیەکەتان بەهێزبکەیت و ئەو شتانەی لە دڵتدا هەیە بیانخەیتەڕو.\nئەمرۆ گرنگی تەواو بە تەندروستیت بدە، کەمتەرخەمی رەنگە زۆر کێشەت بۆ دروستبکات لە ژیانتدا، باشترە هەوڵبدەیت وزەکانت کۆبکەیتەوە و رێگەنەدەیت چیتر تەمبەڵی زاڵ ببێت بەسەرتدا، پشو وەرگرتن لە سترێس دورت دەخاتەوە، ئەم چەند رۆژە بڕۆ ناو سروشت و چێژ لە دیمەنەکانی وەربگرە لە پێناو ئارامی دەرونت.\nتەنها کەمێک هەوڵدانی زیاتر وادەکات سەرکەوتن بەدەست بهێنت لەلایەنی پیشەییەوە، تەرخانکردنی چەند رۆژێک بۆ پشو وەرگرتن وادەکات زیاتر سەرنجت کۆببێتەوە، ئەمرۆ سەرنجت لەسەر ژیانی کۆمەڵایەتیت بێت، ئەگەر دڵخۆشی ئەمڕۆت دەوێت باشترە یارمەتی کەسانێک بدەیت کە بەراستی پێویستیان بە یارمەتیە، پەیوەندیت لەگەڵ خۆشەویستەکەت لە ئاستێکی زۆر باشدایە.\nدەچیتە باودۆخێکەوە کە سەخت دیارە و ترست هەیە کە نەتوانیت بەرەنگاری ببیتەوە، بەڵام پێویست بە ترس ناکات و متمانەت بە خۆت هەبێت چونکە زۆر لەوە ئاسانترە کە دەردەکەوێت، رۆژانێکی زۆر باشت لە پێشە لەلایەنی داراییەوە، زیاتر بەرەو پێش دەچیت، رقت لە ئامۆژگار کەسانی دیکە نەبێتەوە بە تایبەتی خۆشەویستەکەت، گوێی بۆ بگرە و ئەگەر سودت لێی بینی جێبەجێی بکە.\nلەلایەن خێزانەکەتەوە پاڵپشتی تەواو دەکرێیت بەتایبەتی لە بارودۆخە سەختەکاندا، بەڵام لەلایەنی پیشەییەوە کەسانێک دەیانەویت بتروخێنن، بۆیە وریابە لەوەی متمانە بەکێ دەکەیت، لەگەڵ خۆشەویستەکەت بە راستگۆیی و راشکاوانە گفتوگۆبکە و ئەو شتانە بەراستی لە ناختدا هەستی پێ دەکەیت بیاندرکێنە، کەمتەرخەمی بەرامبەر تەندروستیت مەکە و گرنگی پێبدە.\nئەمڕۆ رۆژێکی زۆر باشە لەروی تەندروستیەوە، لەلایەنی جەستەیی و دەرونیەوە هەست بە باشی دەکەیت، لەلایەنی داراییەوە رۆژێکی ئاساییت دەبێت بە هەمان شێوەی رۆژەکانی دیکە، بورجەکەت ئەمرۆ ئەوەت بۆ ئاشکرا دەکات کە لەلایەنی سۆزداریەوە بەختێکی باشت دەبێت و ژیانی هاوسەرگیریت بەختەوەر دەبێت، ئەمرۆ بە تەواوی هەست بە ئارامی دەکەت و هیچ سترێسێکت نیە، ئەمرۆ پڕ وزەیت و لەلایەنی پیشەییەوە سەرکەوتو دەبیت.\nئەمڕۆ رۆژێکی تایبەت دەبێت بۆت لەلایەنی سۆزداریەوە، زیاتر لە هەر رۆژێکی دیکە هەست بە رۆمانسیەت دەکەیت لەلایەن بەرامبەرەکەتەوە، کۆمەڵێک بەڵێن هەبوە پێشتر داوتە بەڵام توانای جێبەجێکردنیت نەبوە، ئەمەش بوەتە هۆی ئەوە متمانەی کەسانی دیکە لەدەست بدەیت، بۆ ئەوەی بتوانیت ئەو متمانەیە بگەڕێنیتەوە، هەوڵبدە بەڵێنەکانت لە کاتی خۆیدا جێبەجێ بکەیت یان بەڵێنێک مەدە کە توانای جێبەجێ کردنیت نیە.\nئەمرۆ هێمن بە و خۆت لە سترێس دوربخەرەوە چونکە کاریگەری نەرێنی لەسەر تەندروستیت دەبێت، زیاتر گرنگی بە ژیانی سۆزداریت بدە، هەوڵبدە کاتی زیاتر لەگەڵ خۆشەویستەکەت بەسەربەریت، لەلایەنی پیشەییەوە پلەی بەرز بەدەست دەهێنیت ئەگەر کەمێک زیاتر بە سەختی کار بکەیت، لەگه‌ڵ ئەوەی ئەم چەند رۆژە بە تەواوی هەست بە ماندوبون دەکەیت بەڵام ئەمە هۆکار نیە بۆ ئەوەی کە هەست بە بێهێزی بکەیت.\nئەمرۆ رۆژێکی باش دەبێت بەڵام پێویستە زیاتر وریابیت لەوەی کەسانی چواردەورت یان هاوپیشەکانت زیانت پێنەگەیەنن، ژیانی سۆزداریت هەندێک کێشە و ناکۆکی لە نێوان تۆ و خۆشەویستەکەت رویداوە بەڵام ئەمە هۆکار نیە بۆ ئەوەی لەیەکتر دوربکەونەوە، باشترە خۆت نەکەیتە ناو کاروباری خۆشەویستەکەتەوە و رێگە بدە بڕیارەکانی بەدەستی خۆی بیت.\nرەنگە وشەکانی هاوپیەشکانت بەرامبەر تۆ بریندارکەر بن، بەڵام رێگەمەدە قسەی کەسانی دیکە کارت تێبکات و متمانەت بە خۆت هەبێت، ئەم چەند رۆژە بە تەواوی سترێست هەیە و بەردوام سەرقاڵی بیرکردنەوەیەت، ئەگەر بەم شێوەیە بمێنیتەوە زیان بە تەندروستیت دەگات، هیچ هۆکارێک نیە بۆ ئەوەی خۆتی پێ خەمبار بکەیت، بۆیە رێگەمەدە هیچ کەسێک پێکەنینەکانت لێوەربگرێتەوە.\nئەگەر سەرکەوتنت دەوێت رێگەمەدە بیرکردنەوەی نەرێنی بە مێشکتدا بێت، ئەگەر یەکێک لە کارەکانت لە کاتی خۆیدا تەواونەبو مانای ئەوە نیە هیوا لەدەست بدەیت، رەنگە سبەینێ زیاتر خۆشبەختی روت تێبکات، لە کەسانی خۆپەرست دوربکەوەرەوە و کاتیان لەگەڵدا مەکوژە، ئەگەر دەتەوێت پەیوەندی نێوان تۆ و خۆشەویستەکەت بەردەوام بێت، هەوڵمەدە خۆشەویستەکەت کۆنترۆڵ بکەیت.\nئه‌م بابه‌ته 40872 جار خوێنراوه‌ته‌وه\nئەگەر هاوڕێکەت بەم شێوەیەیە کۆتایی بە پەیوەندیەکەتان بهێنە\nچەند رێنماییەک لەپێناو ئەوەی هەست بە ئاسودەیی بکەیت\nئەو رەفتارانەی کەسانی هاوسەردار لێی بێبەشن و بیریدەکەن\nباشترین رێگەکان بۆ ئەوەی دڵی هاوسەرەکەت بەدەست بهێنیتەوە\nپێنج زانیاری دەربارەی تەنیایی کە تا ئێستا نەتزانیوە\nتوێژینەوەیەک؛ زۆرینەی بکوژەکان لەدایکبوی ئەم بورجەن\nچۆن وابکەیت رقت لەهیچ کەسێک نەبێتەوە؟\n9 هەڵەی دایکان و باوکان دەبێتە هۆی زیان گەیاندن داهاتوی منداڵەکانیان\nبۆ خانمان.. چۆن هاوڕێ کوڕەکەت هۆگری خۆت بکەیت؟\n10 رێگە بۆ ئەوەی دەرونت ئارامبکەیتەوە\nچەند ئامۆژگاریەک بۆ ئەوەی بڕیاری دروست بدەیت\nشەش رێگە بۆ ئەوەی بەسەر تەمبەڵیدا زاڵ ببیت\nئایا هەبونی منداڵ ژیانی هاوسەرگیریت چاک دەکاتەوە؟\nئەگەر دەتەوێت بەهای خۆت بدۆزیتەوە پێویستە ئەم چەند خاڵە بزانیت\nسەنا بەرزنجی لەگەڵ بڵاوکردنەوەی ئەلبومەکەی دەردەکەوێت\nگەڵاکان بەنۆرە ناوەرێن بڵاوکرایەوە\nئایا موهەنەد واز لە نواندن دەهێنێت؟\nپەشیمانە لەوەی ئەو کارەی کردوە؟\nئەلیسا سوپرایز بۆ هەوادارەکانی کوردستانی دەکات\nئەگەر هاوڕێکەت بەم شێوەیەیە کۆتایی بە پەیوەندیەکەتان بهێنە\nچەند رێنماییەک لەپێناو ئەوەی هەست بە ئاسودەیی بکەیت\nچەند بیرۆکەیەک بۆ رازاندنەوەی ماڵەکەت لە رۆژی ڤالانتاین


ڕۆژی شەهیدی یەكێتی | pukonline.net\n1627: جار بینراوە\nشەهیدان بەسەخاوەتەوە گیانیان بەخشی\nدەبا ئێمەش دەسكەوتەكانیان بپارێزین\nمێژووی یەكێتی نیشتمانی كوردستان لەسەرەتای دروست بونیەوە هەتاكو ئێستا بەچەند قۆناغی سەخت و دژواردا تێپەڕیوەو هەموو ڕۆژێك مێژوویەكی نوێی بۆخۆی تۆماركردوە. مێژوەكەی پڕیەتی لەسەروەری گەورە\nیەكێتی نیشتمانی كوردستان هەر لە سەرەتای دروست بونیەوە هەتا وەكو ئێستا هەمیشە داكۆكیكارو بەرگریكار بوە لەسەر خاكی پیرۆزی كوردستان و سەرو ماڵ و كۆمەڵانی خەڵك و دژی تەعریب و ڕاونان و گرتن و كوشتن بووە و خەباتی كردووە بۆ نەهێشتنی چەوساندنەوەو داگیركاری كە ساڵەهای ساڵ داگیركەران خاكی پیرۆزیان داگیركردووەو حكومەتە یەك لەدوای یەكەكانی عێراقیش هەریەكەو بەشێوازو سیاسەتی خۆی زوڵم و زۆر و لێدان و تۆقاندن و كوشتنی بەكارهێناوە لە دژی كورد وخەڵكی كوردستان كەلەهەموویان دڕەندەتر ڕژێمی بەعسی فاشی بوو.\nكەهەمیشە زیندانەكانی بەڕۆڵَەی كورد پڕدەكردەوەو هەموو جۆرە ئەشكەنجەدانێكی تێدابەكاردەهێنا ئەمە جگە لەوەی كەخزمەتی سەربازی زۆرەملەێ و بەجەیش شیعی كردن و جۆرەها گوشاری تری بۆلاوان دروست كردووە بەبەعسكردن، بەزۆر خوێندكارانی بێزاردەكرد تانەخوێنن و تاڕاگواستنی ماڵەكوردییەكان لەكەركوك و شوێنەكانی تر ئەمە وایكرد كەگەنجان و لاوان پڕبكات لەدوای هەرەسی ساڵی 1975یش كەیەكێتی نیشتمانی كوردستان دروست بوو،بووە هۆكارێك كەشۆڕشی چەكداری پەرەبسەنێت ئەگەرچی ڕێكخستنەكانی كۆمەڵەی ڕەنجدەران ڕۆڵێكی كاریگەریان هەبووە لەهۆشیاركردنەوەی كۆمەڵانی خەڵكی كوردستاندا هانی گەنجان و لاوانی دەدا بۆشۆڕشی چەكداری دژی زوڵم و زۆری و چەوساندنەوە ئەمە ئەوەبوو لەساڵی 1976 یەكەمین شەڕی ڕووبەڕووبونەوەی پێشمەرگەو ڕژێم ڕوویداو لەوەوە كڵپەی شۆڕش پەرەی سەند كەلەو شەڕەدا خوێنی پیرۆزی شەهید فاتیح بووە سەرچاوەی ڕووباری خوێنی شەهیدان كەپێشتریش لەزیندانەكاندا كەڵەسەركردەكانی (یەكێتی لەزینداندا) بەدروشمی (كەم بژی و كەڵ بژی) لەزینداندا بەرەنگاری ئەشكەنجەدانی ڕژێم دەبونەوەو ببونە ورەو پۆڵا بۆزیندانیان و ورەیەكی بەرزو گەورەبوون تادواجار بەبڕیارێك لەلایەن ڕژێمی بەعسەوە لەسێدارەدران گەیشتنە كاروانی نەمران كەخاڵە شەهاب و جعفرو ئەنوەر بوون،ئەمە وایكرد كەخوێن گەرمەكانی شارو شارۆچكەو گوندەكان پەیوەندییان دەكرد بەهێزی پێشمەرگەی كوردستانەوە بەڕابەرایەتی هەڤاڵ مام جەلال كەڕۆڵ و پێگەی كاریگەرییەكی هێجگار گەورەی هەبوو لەسەركەوتنی شۆڕش و بەهێزبوونی یەكێتی و هێزی پێشمەرگە كەدەیان ساڵ لەخەباتی شاخ بەردەوام بوون بەپشتیوانی ڕێكخستنەكان و كۆمەڵانی خەڵكی كوردستان.\nیەكێتی نیشتمانی كوردستان بەدرێژایی ئەم خەباتی چەكدارییەی چەندین ساڵەی شۆڕشی پێشمەرگانەو تۆماركردنی دەیان داستان و قارەمانێتی بۆكوردو كوردستان تۆماركردووە كەلەپێناو بەدەستهێنانی ئازادی و پاراستنی مافی مرۆڤ و بەدیهێنانی مافی چارەی خۆنوسین بۆگەلەكەمان كەدەیان سەركردەو سەدان فەرماندەو هەزاران پێشمەرگەی قارەمانی بەخشیوەتە خاكی پیرۆزی كوردستان كەبەخوێنی گەشیان ئەم ئازادییەی ئەمڕۆیان بۆدروست كردوین.\nیەكێتی نیشتمانی كوردستان ڕووبارێك خوێنی بەخشیوە هەردەم فەرماندەو پێشمەرگەكان لەگرەودابوون كامیان زووتر شەهید بێت و بەخوێنی گەشی داستانێك بۆیەكێتی تۆماربكات.\nشەهیدەكانی یەكێتی ئەوەندە زۆرن كەڕۆژانە یادی ئەم قارەمانانە بكرێتەوە ساڵەكەش فریاناكەوێت،چونكە ڕۆژانە پێشمەرگە گیان بازی كردووە لەبەرگریكردن لەخاكی كوردستان و ڕۆڵە ئازاو چاونەترسەكانی زیندانیش هەمیشە بەدوورە لەبەرامبەر جەلادەكانی ناوزیناندا وەستاون ئەوەتا ئەوكاتەی لەسێدارە دراون بۆیە بۆبەرزڕاگرتنی یادی شەهیدە نەمرو ئازاو جوامێرەكان وای بەباشزانی كەڕۆژێك بكات بەڕۆژی شەهیدانی یەكێتی نیشتمانی كوردستان،كەدەكاتە رۆژی لەسێدارەدرانی كەڵە سەركردەكانی (خاڵە شەهاب و جعفر و ئەنوەر) تاهەمووكەسوكارو هاوڕێ و هاوسەنگەرەكانی شەهیدەنەمرەكان ئەوڕۆژە بەرز بنرخێنن و لەو رۆژەدا بەلێن بۆشەهێدانی ڕێبازەكەی مام جەلال دووپات بكەنەوە كەهەمیشە لەخەبات داین بۆپاراستنی دەسكەوتەكان كەبەخوێنی گەشیان بەدەستیان هێناوە، لەهەرشارو شارۆچكەو شوێنێك ئەم ڕۆژەپیرۆزە بەرز ڕابگیرێت و یادی شەهیدەكانمان بكەینەوە.\nجێی خۆشیەتی هەرلەم یادەش دا داوا لەسەركردە باڵاكانی یەكێتی نیشتمانی كوردستان بكەین كەبۆخاتری خوێنی شەهیدانی یەكێتی حزبی شەهیدان (یەكێتی ناو یەكێتی) بپارێزنن و یەكێتی وەك بیلبیلەی چاوەكانمان بپارێزین تارۆحی پیرۆزی شەهیدان ئاسودەبێت.\nهەروەها حكومەتی هەرێمی كوردستانیش پێویستە هەرچی لەدەست دێت بۆخانەوادەو كوڕو كچ و كەسوكاری سەربەرزی شەهیدان درێغی نەكات و ژیان بۆ ڕۆڵەو خانەوادەكانیان بەباشترین شێوە دابین بكات و كەسوكاری سەربەرزی شەهیدان بخاتە ئەولەوێیەتی كارەكانیان چونكە ئەودەسكەوت وحكومڕانیەی لەهەرێمی كوردستان هەیە بەرهەمی خوێنی شەهیدەكانە\nلێپرسراوی ڕاگەیاندن و ڕووناكبیری\n: پــــێـــشــتر هەواڵنامەی ژمارە ٢٩٧ی مەکتەبی ڕێکخستن\n: دواتـــــــر وەزارەتى خوێندنى باڵا لیستێکى نوێى شایستە داراییەکانى تواناسازى خەرج دەکات


نزیكەی 500 لاو لە باشووری كوردستان چوونەتە نێو داعش – زاگرۆس پۆست\nماڵەوە / کوردستان / نزیكەی 500 لاو لە باشووری كوردستان چوونەتە نێو داعش\nنزیكەی 500 لاو لە باشووری كوردستان چوونەتە نێو داعش\nپێنج شه‌ممه 15 كانونی دووه‌م 2015\tکوردستان, هەواڵ 56 جار خوێنراوه‌ته‌وه\nبڵاوبوونەوەی ئەو كتێبە ئایینییانەی هزری توندڕەوی بڵاو دەكەنەوە و هانی لاوان دەدەن لە گرووپە چەكدارەكان نزیكببنەوە، لە باشووری كوردستان روویان لە زیادبوون كردووە و بەرپرسانی حكومەتیش بە ڤایرۆسێكی خەوتووی دەزانن و بەخەبەرهاتنیشی بە كارەسات و كاریگەر بۆ سەر كۆمەڵگا وەسف دەكەن، وەزارەتی رۆشنبیری پێیوایە ئەو دیاردەیە لە دەسەڵاتی ئەوان چووەتە دەرەوە.\nبە پێی راپۆرتی رووداو، شارەزایان پێیانوایە، رێگریكردن لە بڵاوبوونەوەی ئەو كتێبەنای كە بۆنی تووندڕەوییان لێ بەدی دەكرێت ئەستەمە، چونكە لە ئێستاوە تۆڕە كۆمەڵاتییەكان و خزمەتگوزاری ئینتەرنێت بوونەتە كتێبخانەیەكی هەمیشە بەردەست و، دەتوانرێت هەموو جۆرە كتێبێكی لێ بەرجەستەبكرێت.\nبەپێی ئامارە نافەرمییەكان لە دوو ساڵی رابردوودا نزیكەی 500 لاو لە باشووری كوردسان پەیوەندییان بە گرووپە چەكدارەكانەوە كردووە و 150 یان كوژراون و 50 كەسیشیان گەڕاونەتەوە، بەرپرسانی حوكمیش بوونی چەند كتێبێك لە بازاڕ و مزگەوتەكان بە هۆكاری چوونی بەشێك لە گەنجان دەزانن بۆ نێو داعش.\nهەروەها ماوەیەك پێش ئێستا، چالاكێكی مەدەنی رۆژهەڵاتی كوردستانیش باسی لەوە كردبوو، كە نزیكەی 100 لاوی رۆژهەڵاتیش چوونەتە نێو ریزەكانی داعش و تا ئێستا چەند كەسێكیشیان لێ كوژراوە.\nئەمەش لەحاڵێكدایە، كە رەوتە ئیسلامیە توندڕەوەكان لە رۆژهەڵاتی كوردستان بە ئاشكرا پڕوپاگەندە بۆ توندڕەوی دەكەن و هەڕەشە لە هاوڵاتیانیش دەكەن و دەڵێن: كەس بۆی نیە بڵی خودا بوونی نیە و لە ئەگەری باس كردن لەو بابەتە بەرەوڕووی مەرگ دەبنەوە، بەڵام تا ئێستا حكومەتی دژكردەوەیەكی پێویستی لەوبارەوە لە خۆی نیشان نەداوە.


لە خورماتوو عەرەبی هاوردە هەڵیانكوتایە سەر گوندێكی كوردنشین\nكوردستان 13/05/2022 - 22:46 دیاری ئەحمەد\nئێوارەی ئەمڕۆ هەینی چەند عەرەبێكی هاوردە هەڵیانكوتایە سەر گوندێكی كوردنشینی سەر بە قەزای خورماتوو بەمەبەستی داگیركردنی زەویوزاری جوتیارانی كورد و دەمەقاڵێ لە نێوان خاوەنی زەوییەكان و عەرەبە هاوردەكان دروست بوو.\nئەمڕۆ هەینی ژمارەیەك لە عەرەبە هاوردەكانی دانیشتووی گوندی حلێوەی ڕۆژئاوای خورماتوو هەڵدەكەوتنە سەر گوندی تەپەسەوزی كوردنشینی سەر بە خورماتوو بەمەبەستی داگیركردنی زەویوزاری جوتیارانی گوندەكە، بەڵام دانیشتوانی گوندەكە ڕووبەڕووی ئەو عەرەبە هاوردانە بوونەوە و بۆ ئێستا ئەو هەوڵەی داگیركردنی زەویوزارەكانیان پوچەڵ كردەوە.\nچەند جارێكە ئەو عەرەبە هاوردانە هەوڵیان داوە ئەو زەویانە داگیر بكەن و ئەمڕۆش بە كرداری چوونەتە ناو گوندەكەوە بۆ ئەوەی زەویەكان داگیر بكەن و بمێننەوە، بەڵام ئێستا گوندەكەیان چۆڵ كردووە و مەترسی هەیە جارێكی تر هەڵبكوتنەوە سەر گوندەكە بەمەبەستی داگیركردنی زەویوزاری جوتیارانی گوندەكە.